Kungiyar AU ta yaba da zaben Zimbabwe - BBC Hausa - News
Kungiyar AU ta yaba da zaben Zimbabwe
An sabunta: 2 ga Agusta, 2013 - An wallafa a 12:08 GMT
Tsohon Shugaban Najeriya, Olusegun Obasanjo
Shugaban tawagar sa ido ta kungiyar tarrayyar Afrika a Zimbabwe, Cif Olusegun Obasanjo ya ce zaben da aka gunadar a ranar Laraba an yi cikin gaskiya da adalci.
Obasanjo ya ce akwai wasu 'yan matsaloli da aka fuskanta lokacin kada kuri'a amma basu kai su shafi sakamakon daukacin zaben ba.
Sakamakon farko na nuna cewar Shugaba Robert Mugabe na jam'iyyar ZANU-PF na ikirarin samun galaba.
Babban abokin hammayarsa, Morgan Tsvangirai ya bayyana zaben a matsayin wasan yara.
Kungiyar data fi kowacce girma a Zimbabwe wajen sa'ido akan zaben a ranar Alhamis ta ce an yi cuwa-cuwa sosai a zaben, inda tace mutane da yawa ba su samu damar kada kuri'ar su ba.
A ranar Laraba ne aka gudanar da zaben Shugaban kasa, da kuma na 'yan majalisar dokoki da kansiloli su 210 a kasarta Zimbabwe.
Hukumar zaben Zimbabwe-ZEC nada kwanaki biyar ta bayyana wanda ya lashe zaben.
An fara fitar da sakamakon zabe a Zimbabwe2 Agusta, 2013, zimbabwe
ZANU-PF ta yi ikirarin nasara a Zimbabwe1 Agusta, 2013
'Ana hana mutane miliyon daya zabe a Zimbabwe'1 Agusta, 2013
Karin bayani daga Zabe Kuri'ar raba gardama a Hong Kong
29 Yuni, 2014
Norway ta kawo karshen kuriar yanar gizo
Al'ummar jihar Ekiti na zaben Gwamna